Foto: AFP/Arif Ali Pokistonning shimoliy tumanlarida yuz bergan kuchli yomg‘ir natijasida kamida 14 kishi halok bo‘ldi, 19 kishi jarohatlandi, deb xabar bermoqda mamlakat tabiiy ofatlar oqibatlarini bartaraf etish milliy boshqarmasi. Ma’lumotlarga ko‘ra, tabiiy ofatdan eng ko‘p Panjob viloyati jabr ko‘rgan bo‘lib, bu yerda qurbonlar soni 12 kishiga yetgan, 17 kishi jarohatlangan. Bundan tashqari, Haybar-Paxtunxva viloyatida ikki kishi halok bo‘lgan. Qayd etilishicha, uylarning tomi hamda daraxt va simyog‘ochlarning qulashi odamlarning qurbon bo‘lishiga olib kelgan. Panjobning aksariyat tumanlari suv ostida qolgan.